Γιώργος Καλαφατάκης

Ο Γιώργος Καλαφατάκης, γεννημένος στις 9 Νοεμβρίου 1958, είναι Έλληνας προπονητής καλαθοσφαίρισης.

 Βιογραφικά στοιχεία 
 Προσωπική ζωή 
Ο Καλαφατάκης γεννήθηκε στον Πλατανιά Χανίων. Κατά την περίοδο 1978-1983 σπούδασε Οικονομικά και Διοίκηση Επιχειρήσεων στο Πανεπιστήμιο Πειραιώς. Είναι έγγαμος και έχει μία κόρη.Καλαφατάκης, Γιώργος, βιογραφικό στον επίσημο ιστότοπο του Σ.Ε.Π.Κ.

 Ως αθλητής 
Ως καλαθοσφαιριστής αγωνίστηκε με τα χρώματα των Αμπελοκήπων, του Ιωνικού Νικαίας και του Απόλλωνα Αθηνών.«Α.Σ. Παπάγου - Ιωνικός Νικαίας: Επιστροφή στα εθνικά πρωταθλήματα» , άρθρο στον ιστότοπο Cobrasports.gr, 13 Σεπτεμβρίου 2012.

 Ως προπονητής 
Η προπονητική καριέρα του Καλαφατάκη ξεκίνησε στην Ε.Σ.Κ.Α. και συγκεκριμένα στον Α.Ο. Αμπελοκήπων (1984-85, Β' Κατηγορία) και κατόπιν στην Εστία Φιλίας (1985-87, Α' Κατηγορία).«Δεν έζησα ποτέ ξανά τις ιδανικές συνθήκες που συνάντησα στο Ηράκλειο…» , συνέντευξη του Γιώργου Καλαφατάκη στο mvpmagazine.gr, 2012.

Κατά την εκτενή περίοδο από το 1987 έως το 1995 οδήγησε την ομάδα των Αμπελοκήπων στην άνοδο έξι κατηγοριών σε έξι έτη, από το τοπικό στην Α1 Εθνική, κάτι που θεωρείται πρωτόγνωρο ακόμη και για τα διεθνή δεδομένα. Την ίδια εποχή ήταν προπονητής στην ομάδα του Πανελευσινιακού (1991–92, Γ' Κατηγορία Ε.Σ.Κ.Α.) την οποίαν ανέβασε κατηγορία. Το δε 1994 υπήρξε προπονητής της Ομάδας των Ελλήνων στο All-Star Game που διεξήχθη στην Αθήνα. Επιπλέον, με ομάδα της Ε.Σ.Κ.Α. κέρδισε το χρυσό μετάλλιο σε διεθνές τουρνουά που διεξήχθη στη Νάντη της Γαλλίας. Την επόμενη χρονιά στο ίδιο τουρνουά κατέκτησε με την ομάδα το ασημένιο μετάλλιο.

To 1995 μετακόμισε στην Κρήτη για λογαριασμό του Ηρακλείου με το οποίο συμμετείχε και πάλι στην Α1 Εθνική, καθώς και στο Κύπελλο Κόρατς. Σε συνέντευξή του ο ίδιος παραδέχεται πως έζησε «[...]οκτώ χρόνια στους Αμπελόκηπους και τρία στο Ηράκλειο όπου μιλάμε για «εξωπραγματικές» σχέσεις, οράματα και συνθήκες δουλειάς[...]». Το 1997 διετέλεσε και πάλι προπονητής της Ομάδας των Ελλήνων στο All-Star Game της Πάτρας.

Το 1998 και για μία αγωνιστική περίοδο κάθισε στον πάγκο της ΑΕΚ με την οποία συμμετείχε και στο Κύπελλο Σαπόρτα. Την επόμενη περίοδο, 1999-00, καθοδήγησε τη Δάφνη στα γήπεδα της Α1. Κατόπιν συμμετείχε στο Πρωτάθλημα της Α2 Εθνικής του 2000-01 με τον Απόλλωνα Πατρών, φεύγοντας τον Ιανουάριο του 2001, για να επιστρέψει το 2001-02 στην Α1 Εθνική με τον Ιωνικό Νέας Φιλαδέλφειας.«Giorgos Kalafatakis Basketball Career», βιογραφικό στο EuroBasket.com.

Ακολούθησε μία διετία στις επάλξεις του Πανιωνίου (Δεκέμβριος 2002-Νοέμβριος 2004) «Ο Καλαφατάκης στον Πανιώνιο», άρθρο στον ιστότοπο Contra.gr, 30 Δεκεμβρίου 2002. μετά την πάροδο της οποίας ο Καλαφατάκης συνεργάστηκε με τον Ηλυσιακό το Μάρτιο του 2005 μέχρι το τέλος της χρονιάς.«Μια ανάσα από Καλαφατάκη ο Μακεδονικός», άρθρο στον ιστότοπο του NovaΣΠΟΡ FM, 30 Ιουλίου 2005. Ακολούθησε διετές συμβόλαιο με το Μακεδονικό, μένοντας τελικά από τον Αύγουστο του 2005 έως το Σεπτέμβριο του 2006. Για ενάμιση χρόνο (Οκτώβριος 2006-Δεκέμβριος 2007) συνεργάστηκε με τον Πανελλήνιο που πραγματοποιούσε αξιόλογη πορεία στην Α1 Εθνική, πριν την παρακμή του στα τέλη της δεκαετίας.

Από το Φεβρουάριο του 2008 και μέχρι το τέλος της περιόδου, πάντα στα πλαίσια της Α1 Εθνικής, ο χανιώτης προπονητής ανέλαβε τις τύχες της Α.Ε. Λάρισας.«Ανακοινώθηκε ο Καλαφατάκης» , άρθρο στον ιστότοπο Sport24.gr, 25 Φεβρουαρίου 2008. Έπειτα, το Νοέμβριο του 2008, διαδέχτηκε τον Αργύρη Πεδουλάκη στον πάγκο του ΠΑΟΚ«O Aργύρης Πεδουλάκης αποτελεί παρελθόν και αναλαμβάνει ο Γιώργος Καλαφατάκης», άρθρο στον ιστότοπο Sport24.gr, 20 Νοεμβρίου 2008.«Τα ηνία στον Καλαφατάκη», άρθρο στον ιστότοπο SentraGoal.gr, 20 Νοεμβρίου 2008.

Το Νοέμβριο του 2009 μετέβη στην ομάδα της Ολύμπιας Λάρισας,«Ο Γ. Καλαφατάκης νέος τεχνικός του ΓΣ Ολύμπια Λάρισας», άρθρο στον ιστότοπο Voria.gr, 4 Νοεμβρίου 2009.«Ανέλαβε ο Καλαφατάκης», άρθρο στον ιστότοπο SentraGoal.gr, 3 Νοεμβρίου 2009. με τον προπονητή να παραιτείται το Μάρτιο του 2010 λόγω της κατάστασης που επικρατούσε στην ομάδα σε διοικητικό και αγωνιστικό επίπεδο.«Καλαφατάκης: «Περιττή η παρουσία μου»», άρθρο στον ιστότοπο Gazzetta.gr, 22 Μαρτίου 2010. Μετά από μια απόπειρα παραμονής στον υπό διάλυση Γ.Σ. Αμαρουσίου, τον Ιανουάριο του 2011 ο Καλαφατάκης ξεκίνησε να εργάζεται στον Ηρακλή Θεσσαλονίκης,«Έπιασε δουλειά ο Καλαφατάκης», άρθρο στον ιστότοπο Sport24.gr, 8 Ιανουαρίου 2011. ωστόσο το συμβόλαιό του με την ομάδα λύθηκε κοινή συναινέσει τον επόμενο μήνα.«Έλυσαν τη συνεργασία τους Ηρακλής και Καλαφατάκης», άρθρο στον ιστότοπο Contra.gr, 7 Φεβρουαρίου 2011.

Το Σεπτέμβριο του 2011 ο Καλαφατάκης ανέλαβε την τεχνική ηγεσία του Κ.Α.Ο. Δράμας, συνεχίζοντας τη μακρόχρονη πορεία του στην Α1 Εθνική.«Αναλαμβάνει ο Καλαφατάκης τον ΚΑΟΔ» , άρθρο στον ιστότοπο DramaGoal.gr, 11 Σεπτεμβρίου 2011. Η συνεργασία των δύο πλευρών έλαβε τέλος το Φεβρουάριο του 2013.«Τέλος ο Καλαφατάκης από τη Δράμα!» , άρθρο στον ιστότοπο Pamesports.gr, 3 Φεβρουαρίου 2013.«Τέλος ο Καλαφατάκης από ΚΑΟΔ», άρθρο στον ιστότοπο Gazzetta.gr, 3 Φεβρουαρίου 2013. Λίγες ημέρες μετά ανακοινώθηκε η συνεργασία του τεχνικού με την ομάδα του Ικάρου Καλλιθέας.«Καλαφατάκης εν όψει για τον Ίκαρο», άρθρο στον ιστότοπο Sport24.gr, 7 Φεβρουαρίου 2013. Η συνεργασία των δύο πλευρών ολοκληρώθηκε το Δεκέμβριο του ίδιου χρόνου (οπότε και η ομάδα προσωρινά ονομαζόταν Ίκαρος Χαλκίδας).«Τέλος ο Καλαφατάκης από τον Ίκαρο», άρθρο στον ιστότοπο Gazzetta.gr, 2 Δεκεμβρίου 2013.««Τέλος» ο Καλαφατάκης από τον Ίκαρο Χαλκίδας», άρθρο στον ιστότοπο NovaSports.gr, 2 Δεκεμβρίου 2013.

Τον Ιανουάριο του 2014 ο Καλαφατάκης μετέφερε την έδρα του στην Κρήτη, έχοντας αναλάβει την καθοδήγηση του Ρεθύμνου B.C.«Νέος προπονητής του ΑΓΟ Ρεθύμνου ο Γιώργος Καλαφατάκης», άρθρο στον ιστότοπο A-Sports.gr, 13 Ιανουαρίου 2014. Στο πόστο αυτό παρέμεινε μέχρι τον Ιούλιο.«Τέλος ο Καλαφατάκης από το Ρέθυμνο» , άρθρο στον ιστότοπο SuperBasket.gr, 12 Ιουλίου 2014. Στα τέλη του καλοκαιριού ο Χανιώτης προπονητής ήρθε σε συμφωνία εκ νέου με τον Πανιώνιο, ο οποίος αντιμετώπιζε σοβαρότατα προβλήματα με τη συμμετοχή του στο πρωτάθλημα αμφίβολη.«Προ του τέλους ο Πανιώνιος», άρθρο στον ιστότοπο Sport24.gr, 18 Σεπτεμβρίου 2014. Εν τέλει η συνεργασία των δύο πλευρών διακόπηκε πρόωρα εξαιτίας των διοικητικών και οικονομικών εξελίξεων στην ομάδα της Νέας Σμύρνης.«Στον Κεραυνό ο Καλαφατάκης», άρθρο στον ιστότοπο Politis-sports.com, 5 Ιανουαρίου 2015.

Επόμενος σταθμός στην πορεία του προπονητή ήταν ο κυπριακός Κεραυνός Στροβόλου.«Στην Κύπρο ο Καλαφατάκης», άρθρο στον ιστότοπο Contra.gr, 5 Ιανουαρίου 2015. Ωστόσο, εξαιτίας της κακής πορείας της ομάδας, το συμβόλαιό τους λύθηκε άμεσα, περίπου δύο μήνες αργότερα.«Τέλος ο Καλαφατάκης» , άρθρο στον ιστότοπο SuperBasket.gr, 21 Φεβρουαρίου 2015.

Για την προσφορά του στο άθλημα έχει δύο φορές λάβει διάκριση από τον Σύνδεσμο Ελλήνων Προπονητών Καλαθοσφαίρισης (1994-95 & 1997-98), ενώ από το 2005 διατελεί αντιπρόεδρος του οργανισμού.

 Παραπομπές 

 Εξωτερικοί σύνδεσμοι 
 «Giorgos Kalafatakis Basketball Career», βιογραφικό στο EuroBasket.com.

Κατηγορία:Έλληνες καλαθοσφαιριστές
Κατηγορία:Έλληνες προπονητές καλαθοσφαίρισης
Κατηγορία:Καλαθοσφαιριστές Ιωνικού Νίκαιας
Κατηγορία:Καλαθοσφαιριστές Απόλλωνα Σμύρνης
Κατηγορία:Προπονητές καλαθοσφαίρισης ΑΕΚ
Κατηγορία:Προπονητές καλαθοσφαίρισης Αμαρουσίου
Κατηγορία:Προπονητές καλαθοσφαίρισης Απόλλωνα Πατρών
Κατηγορία:Προπονητές καλαθοσφαίρισης Εθνικού Πειραιώς
Κατηγορία:Προπονητές καλαθοσφαίρισης Ηλυσιακού
Κατηγορία:Προπονητές καλαθοσφαίρισης Ηρακλή Θεσσαλονίκης
Κατηγορία:Προπονητές καλαθοσφαίρισης Ικάρου Καλλιθέας
Κατηγορία:Προπονητές καλαθοσφαίρισης Ιωνικού Νέας Φιλαδέλφειας
Κατηγορία:Προπονητές καλαθοσφαίρισης ΚΑΟΔ
Κατηγορία:Προπονητές καλαθοσφαίρισης Κεραυνού Στροβόλου
Κατηγορία:Προπονητές καλαθοσφαίρισης Λάρισας
Κατηγορία:Προπονητές καλαθοσφαίρισης Μακεδονικού
Κατηγορία:Προπονητές καλαθοσφαίρισης Ολύμπιας Λάρισας
Κατηγορία:Προπονητές καλαθοσφαίρισης ΠΑΟΚ
Κατηγορία:Προπονητές καλαθοσφαίρισης Πανελληνίου
Κατηγορία:Προπονητές καλαθοσφαίρισης Πανιωνίου
Κατηγορία:Προπονητές καλαθοσφαίρισης Πανελευσινιακού
Κατηγορία:Προπονητές καλαθοσφαίρισης Ρεθύμνου
Κατηγορία:Προπονητές καλαθοσφαίρισης Α.Ο. Δάφνης